-પણ ફિલ્મઆખીમાં છવાઈ જાય છે મનોજ બાજપાઈ. પરદા પર એની હાજરી જાણે ચમત્કાર સર્જે છે. સંવાદોમાં ઝાઝી ચમત્કૃતિ ન હોવા છતાં જે રીતે એ કશ્મીર-સમસ્યાથી (‘કશ્મીર એક વિસ્તાર નહીં, એ આખી ઈન્ડસ્ટ્રી છે’) લઈને વર્લ્ડ પ્રોબ્લેમ્સ વિશે પોતાના અભિપ્રાય આપે છે એ પ્રેક્ષકને મરક મરક હસાવી જાય છે. બટ-કિંતુ-પરંતુ આવા સશક્ત કલાકારને વધુ સારી, સશક્ત કથા-પટકથા જોઈએ, નીરજભાઈ. આવું બુઠ્ઠું, ધાર વિનાનું થ્રિલર નહીં. ચલો, બેટર લક નેક્સ્ટ ટાઈમ.